*Spis č.: 12-A2-2022* **Správa mestskej zelene v Košiciach**

Rastislavova 79, 040 01 Košice

**Výzva na predloženie ponuky**

pre zákazku s nízkou hodnotou v rámci postupu verejného obstarávania podľa § 117 Zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ZVO) a platnej vnútropodnikovej Smernice č. 04/2022 o verejnom obstarávaní.

**1. Identifikácia verejného obstarávateľa:**

**Názov:** Správa mestskej zelene v Košiciach, príspevková organizácia

**IČO:** 17078202

**IČ DPH:** SK2021157556

**Štatutárny orgán:** Ing. Marta Popríková – riaditeľka

**Kontaktná osoba:**

Ing. Marcela Kaduková – sam. odb. ref. pre VO, e-mail: kadukova@smsz.sk, tel. 055/7263 409

Komunikácia pre uvedenú zákazku sa uskutočňuje prostredníctvom systému na elektronickú komunikáciu – JOSEPHINE: <https://josephine.proebiz.com/sk>

O prípadné vysvetlenie výzvy a ďalších podkladov je potrebné požiadať včas.

**S í d l o**

**Obec (mesto):** Košice

**PSČ:** 040 01

**Ulica:** Rastislavova č. 79

**Telefón:** 055/7263 403

**Internetová adresa:** [www.smsz.sk](http://www.smsz.sk)

**2. Názov predmetu zákazky:**

„Vypracovanie a dodanie kompletnej pasportizácie Verejného cintorína v Košiciach, a taktiež urnového hája, kolumbária a prírodného cintorína pri Krematóriu v Košiciach, vrátane softvérového vybavenia, webového rozhrania a databázy, vrátane externého info – KIOSK-u pre verejnosť s interaktívnou mapou.“

Zákazka je na:

- poskytnutie služby: CPV 71354000-4

**3. Opis predmetu zákazky:**

Predmetom zákazky je kompletné zmapovanie Verejného cintorína v Košiciach, Rastislavova 2427/83, 040 01 Košice a taktiež urnového hája, kolumbária a prírodného cintorína pri Krematóriu v Košiciach, Zelený Dvor 2702/1, 040 13 Košice -Sídlisko Ťahanovce v súradnicovom systéme JTSK, vyhotovenie pasportizácie spolu s komplexnou aplikáciou, prepis náhrobkov do databázy, fotografie náhrobkov a hrobových miest a ich spárovanie s existujúcou databázou pochovaných a nájomcov, vrátane objednávkového systému pohrebných a doplnkových služieb s väzbou dodaný software, technického vybavenia pre verejnosť vo forme externého KIOSK-u s inštalovanou interaktívnou mapou a aplikáciou (Verejný cintorín v Košiciach, Rastislavova 2427/83, 040 01 Košice), v súlade s prílohou č. 1 – Min. technická špecifikácia požadovaných služieb, prác a zariadení.

Opis lokality:

Verejný cintorín v Košiciach sa nachádza na parcele č.: 433/1 v k. ú.: Južné mesto, Košice – mestská časť Juh s výmerou 299 298 m2, pričom na spevnené plochy a komunikácie pripadá 21 468,5 m2, na území Verejného cintorína sa nachádza 35 302 hrobových miest, hrobiek a kolumbárií (z toho je 3 623 urnových skriniek v kolumbáriu a 30 679 plošných hrobových a urnových miest), ďalej sa na území verejného cintorína nachádza 3 040 ks stromov a krov.

Pohrebisko pri Krematóriu v Košiciach sa nachádza na parcelách č.: 2280, 2281 a 2211/2 v k. ú.: Nové Ťahanovce, Košice – Sídlisko Ťahanovce s výmerou cca 13 003 m2, na území pohrebiska sa nachádza približne 800 urnových skriniek, urnových miest prírodných urnových hrobov.

V rámci rozsahu predmetu zákazky sa rozumie:

- celkové softvérové vybavenie vrátane modulov – 6 licencií (na technické obdobie štyroch rokov),

- pasportizácia cintorína odovzdaná v digitálne podobe aj v bežných mapových formátoch .dgn, alebo .dwg a v GIS formáte .shp s napojením na databázu zosnulých, pasportizácia cintorína zahŕňa:

- webové rozhranie s interaktívnou mapou na prezeranie, vrátane rozhrania pre verejnosť,

- externý KIOSK s nainštalovanou aplikáciou 1ks,

- zavedenie systému a zaškolenie personálu.

Pasportizácia cintorína zahŕňa:

* pripojenie všetkých cintorínov do súradnicového systému JTSK (mapy cintorínov možno po pripojení do JTSK integrovať do digitálnej mapy mesta alebo záujmového územia),
* digitálne zmapovanie hrobových miest s grafickými symbolmi urien, spevnených, nespevnených hrobov, viac-hrobov a projektovaných hrobových miest, číslovanie hrobov, rozdelenie hrobových miest do sektorov,
  + zber a prepis údajov z náhrobkov, vytvorenie databáz údajov pre kancelársky softvér a webové GIS rozhranie,
  + zber fotografií z náhrobkov a vytvorenie databáz foto kancelársky softvér a webové GIS rozhranie,
  + konverzia údajov z pôvodného informačného systému (v súčasnosti systém pracuje pod MS DOS),
  + párovanie údajov získaných pasportizáciou a údajov evidovaných v pôvodnom informačnom systéme,
  + import dát, databáz a máp na portál webového GIS rozhrania,
  + zverejnenie aktuálnych dát, databáz, máp, platieb a stavu nájomných zmlúv z cintorínov na portáli webového GIS rozhrania,
  + tvorba objednávok pohrebných a doplnkových služieb, kontrolných listov a nájomných zmlúv s exportom údajov do pasportu hrobových miest a evidencie zosnulých,
  + automatické upozornenie na exspiráciu nájomných zmlúv, resp. neuhradené pohľadávky,
  + telefonické, emailové a skype a podobné konzultácie, vzdialený prístup k programu.

**4. Predpokladaná hodnota zákazky: 75 260,00 € bez DPH**

**5. Rozsah predmetu zákazky:**

Zákazka nie je rozdelená na časti. Uchádzač predkladá ponuku na celý predmet zákazky.

**6. Základné zmluvné podmienky:**

* Miesto plnenia: Správa mestskej zelene v Košiciach, Rastislavova 79, 040 01 Košice a Krematórium Košice, Zelený Dvor 2702/1, 040 13 Košice -Sídlisko Ťahanovce.
* Začiatok realizácie: Do troch pracovných dní od podpisu a účinnosti zmluvy.
* Spôsob realizácie: Inštalácie softvérového vybavenia vrátane požadovanej databázy s digitálnym pasportom, objednávkový a evidenčný modul – digitálny cintorín na zariadenia/server objednávateľa, alebo cloudové rozhranie dodávateľa, dodanie a montáž externého KIOSK-u vrátane sprevádzkovania (vstupná časť areálu verejného cintorína) a sprevádzkovanie a sprístupnenie webového rozhrania – GIS pre objednávateľa.

- Dielo bude dodané na pevných pamäťových zariadeniach 3 x USB a 3 x DVD.

* Termín dodania predmetu zákazky, v dvoch etapách:

**1. etapa**:

- **dodanie do 21.10.2022,**

- zhotoviteľ vykoná práce pod položkou 2, 3, 4, 5, 6, 7 a 9 v zmysle cenovej ponuky (Príloha č. 2 – Cenová ponuka), a to zameranie, snímkovanie cintorína, fyzickú pasportizáciu hrobových miest, fotografovanie hrobových miest, naplnenie databázy údajmi, grafické spracovanie a zobrazenie hrobových miest, webové rozhranie s interaktívnou mapou na prezeranie, vrátane rozhrania pre verejnosť, zobrazenie fotografií a tlač mapy cintorína v rozsahu minimálne 30 %. Tieto práce sa budú v 1. etape týkať iba Verejného cintorína v Košiciach.

- zhotoviteľ uskutoční aj práce pod položkou 12 v zmysle cenovej ponuky (Príloha č. 2 – Cenová ponuka), a to webové rozhranie GIS cintorína, nákup externého KIOSKu aj s aplikáciou a montážou v rozsahu 100 %.

**2. etapa:**

- **dodanie do 30.06.2023,**

- kompletne dokončené dielo.

* Zmluvné podmienky – Zmluva o dielo a o poskytnutí licencie (Príloha č. 4 tejto Výzvy)
* Neoddeliteľnou súčasťou Zmluvy o dielo je cenová ponuka.
* Predmet zákazky bude financovaný z  vlastného zdroja organizácie na základe faktúry bez zálohovej platby.
* Fakturácia diela bude v 2. etapách v zmysle bodu 6. tejto výzvy a fakturácia licencie bude v zmysle zmluvy. Faktúra je splatná do 30 dní od jej vyhotovenia a je uhradená dňom pripísania finančných prostriedkov na účet zhotoviteľa. Podkladom pre vystavenie faktúry je písomný preberací protokol, ktorý vyhotoví zhotoviteľ pri odovzdaní diela a ktorý podpíšu oprávnení zástupcovia obidvoch zmluvných strán.
* Faktúra musí obsahovať náležitosti daňového dokladu. Súčasťou faktúry musí byť dodací list potvrdený verejným obstarávateľom a s uvedením čísla objednávky, príp. zmluvy.
* Verejný obstarávateľ si vyhradzuje právo vrátiť faktúru v prípade, že nemá všetky náležitosti daňového dokladu, alebo nebude po vecnej alebo formálnej stránke správne vyhotovená. Nová lehota splatnosti začne plynúť dňom doručenia správne vyhotoveného daňového dokladu objednávateľovi.
* Verejný obstarávateľ neposkytuje zálohy ani preddavky na plnenie zmluvy.
* Záručná doba za dodané služby, práce a tovar podľa právnych predpisov Slovenskej republiky.

**7. Lehota na predloženie cenovej ponuky:** Do 02.06.2022 do 10:00 hod. (orientačne)

**8. Cena a spôsob určenia ceny:**

* Cena diela je konečná a nie je možné ju navyšovať. V cene diela sú obsiahnuté všetky náklady zhotoviteľa so zhotovením celého diela (doprava, balné, poštovné a pod.). Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v eurách.
* Cena za obstarávaný tovar súvisiaci s dodaním predmetu zákazky musí byť stanovená podľa zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách.
* Navrhovaná zmluvná cena musí obsahovať celkovú cenu za požadovaný predmet zákazky. Uchádzač vyplní **Prílohu č. 2 tejto výzvy – Cenová ponuka - Návrh na plnenie kritéria**

**9. Predkladanie dokladov a ponuky:**

Ponuku je potrebné predložiť v príslušnom elektronickom systéme JOSEPHINE na komunikáciu vo verejnom obstarávaní. Ponuky sa predkladajú v slovenskom jazyku. Ponuky zaslané po termíne na predkladanie ponúk, zaslané v inom jazyku okrem českého, alebo inak, nebudú brané do úvahy a nebudú vyhodnocované. Zároveň ak uchádzač nepredloží doklad na požadovanú podmienku účasti alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa výzvy, takéto ponuky nebudú brané do úvahy a nebudú vyhodnocované, ak v iných bodoch nie je uvedené inak.

**V predloženej ponuke musia byť pripojené požadované naskenované doklady** (odporúčaný formát je .pdf) tak, ako je uvedené v bode 13. tejto Výzvy a **vyplnenie celkovej ceny za predmet zákazky, uvedenej v elektronickom formulári**. Doklady musia byť k termínu predloženia ponuky platné a aktuálne.

Ak ponuka obsahuje dôverné informácie, uchádzač ich v ponuke viditeľne označí.

**10. Kritéria na hodnotenie ponúk je**: Najnižšia celková cena v € s DPH

Cena sa bude hodnotiť celková, vrátane DPH, ak je uchádzač platcom DPH. Ak uchádzač nie je platcom DPH, potom sa hodnotí cena celkom, teda bez DPH. Spôsob hodnotenia kritéria je nasledovný: Úspešným uchádzačom bude ten, kto splní podmienky účasti a technické požiadavky na predmet zákazky a zároveň bude mať najnižšiu prijateľnú celkovú cenu za celý predmet zákazky.

**11. Vyhodnotenie ponúk:**

Verejný obstarávateľ po uplynutí lehoty na predkladanie ponúk vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí, z hľadiska uplatnenia kritéria na vyhodnotenie ponúk.

V prípade, ak z predložených dokladov nemožno posúdiť ich platnosť, verejný obstarávateľ elektronicky požiada uchádzača, ktorý sa umiestnil na prvom mieste v systéme JOSEPHINE prostredníctvom okna „KOMUNIKÁCIA“ o vysvetlenie predložených dokladov. Vysvetlenie uchádzač doručí elektronicky v systéme JOSEPHINE prostredníctvom okna „KOMUNIKÁCIA“.

V prípade, ak ponuka uchádzača, ktorý sa umiestnil na prvom mieste nebude spĺňať požiadavky verejného obstarávateľa, pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.

Uchádzačom, ktorí nesplnia požiadavky na predmet zákazky zašle verejný obstarávateľ správu s názvom „Oznámenie o vylúčení“, ktorú elektronicky doručí v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný aj prostredníctvom notifikačného e-mailu na e-mailovú adresu zadanú pri registrácii.

**12. Výsledok cenovej ponuky: Zmluva o dielo a o poskytnutí licencie**

S úspešným uchádzačom bude uzatvorená Zmluva o dielo a o poskytnutí licencie. Záväzný návrh Zmluvy tvorí príloha č. 4 tejto Výzvy.

Verejný obstarávateľ určuje svoje obchodné podmienky predmetu zákazky v Zmluve, ktorá bude uzavretá s úspešným uchádzačom.

**Uchádzač predložením ponuky vyjadruje súhlas so zmluvnými podmienkami**, ktoré verejný obstarávateľ uviedol v Prílohe č. 4 tejto Výzvy.

**13.** **Podmienky účasti a doklady sú nasledovné:**

* **Podmienka: § 32 ods. 1 písm. e)** ZVO **Uchádzač musí byť oprávnený poskytovať danú službu**
* Doklad: Uchádzač tento doklad predkladať nemusí, ak je zapísaný v Zozname hospodárskych subjektov vedenom Úradom pre verejné obstarávanie; ak uchádzač doklad nepredloží a nie je zapísaný v Zozname hospodárskych subjektov, verejný obstarávateľ môže overiť jeho oprávnenie v Registri právnických osôb, podnikateľov a orgánov verejnej moci, ak je zapísaný v danom registri; ak by vyhľadávanie v príslušnom registri nebolo možné, v takom prípade bude uchádzač požiadaný o doplnenie daného dokladu.
* **Podmienka: § 32 ods. 1 písm. f)** ZVO

Doklad: t. j. čestné vyhlásenie, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Pre splnenie predmetnej podmienky účasti sa vyžaduje predloženie čestného vyhlásenia. Dokument musí byť podpísaný štatutárnym zástupcom alebo osobou oprávnenou konať za uchádzača, nahraté vo formáte .pdf (Príloha č. 3 Výzvy). Ak je uchádzač zapísaný v Zozname hospodárskych subjektoch vedenom na Úrade pre

verejné obstarávanie, tento doklad predkladať nemusí.

* **Podmienka: § 34 ods. 1 písm. a)** ZVO

Doklad: Zoznam zákaziek rovnakého alebo podobného charakteru ako je daný predmet zákazky, za predchádzajúce tri roky, od vyhlásenia zákazky, s uvedením objednávateľa (odberateľa), s určením predmetu zákazky (rozsah môže byť aj čiastočný ako požadovaný predmet zákazky) s uvedením roku dodania a celkovej hodnoty zákazky.

- minimálne 1 referenciu na predmet zákazky, tak, aby obsahom zákazky bola pasportizácia hrobových miest (postačí kópia dokladu).

Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť uchádzač preukáže písomnou zmluvou uzavretou s osobou ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne plnenie počas celého trvania zmluvného vzťahu. Osoba, ktorej kapacity majú byť použité, musí preukázať splnenie podmienok účasti týkajúce osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 zákona o VO; oprávnenie dodávať tovar, uskutočňovať stavebné práce alebo poskytovať službu, preukazuje vo vzťahu k tej časti predmetu zákazky, na ktorú boli kapacity záujemcovi alebo uchádzačovi poskytnuté.

Poznámka: Uchádzač týmto preukáže svoju technickú spôsobilosť, že v predchádzajúcom období bol schopný a technicky spôsobilý úspešne plniť zmluvy rovnakého alebo podobného charakteru ako služba, ktorá je požadovaná.; ak odberateľom bol verejný obstarávateľ alebo obstarávateľ dokladom je referencia podľa zákona o verejnom obstarávaní, údaje v evidencii referencií vedenej Úradom pre verejné obstarávanie overí verejný obstarávateľ.

* **Podmienka:**  U uchádzača nesmie byť dôvod vylúčenia pre konflikt záujmov podľa § 40 ods. 6 pís. f) zákona.

Doklad: Uchádzač doklad o konflikte záujmov nepredkladá. V prípade vylúčenia uchádzača, dôkazné bremeno je na verejnom obstarávateľovi

**Ponuka musí obsahovať tieto dokumenty:**

**- Doklady** podľa bodu 13. Podmienky účasti a doklady

- **Cenovú ponuku** - Príloha č. 2 tejto Výzvy

- **Špecifikáciu ponúkaných výrobkov a systémov** (názov a typ)

**- Zmluvu o dielo a o poskytnutí licencie** (Príloha č. 4 tejto Výzvy), vyplnenú a podpísanú uchádzačom, jeho štatutárnym zástupcom resp. ním splnomocnenou osobou).

**14. Prijatie ponuky a uzavretie zmluvy:**

Verejný obstarávateľ zašle bezodkladne po vyhodnotení ponúk z hľadiska plnenia kritérií uchádzačom, ktorých ponuky sa vyhodnocovali, oznámenie o výsledku vyhodnotenia ponúk, v ktorom úspešnému uchádzačovi oznámi, že jeho ponuku prijíma a neúspešným uchádzačom oznámi, že ich ponuky neprijíma. Úspešný uchádzač bude vyzvaný k predloženiu Zmluvy.

Verejný obstarávateľ nesmie uzavrieť zmluvu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

**15. Obhliadka:**

- V prípade záujmu, verejný obstarávateľ umožňuje vykonanie obhliadky.

- Uchádzači, ktorí prejavia záujem o obhliadku, elektronicky požiadajú v systéme JOSEPHINE prostredníctvom záložky „KOMUNIKÁCIA“. Žiadosť o vykonanie obhliadky musí byť doručená najneskôr do uplynutia lehoty na predkladanie ponúk. Na žiadosti doručené po uvedenej lehote sa nebude prihliadať.

**16. Ďalšie informácie verejného obstarávateľa:**

- Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi.

Proti rozhodnutiu verejného obstarávateľa pri postupe zadávania zákazky podľa § 117 ZVO nie je možné v zmysle § 170 ods. 7 písm. c) ZVO podať námietky.

- Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

- Verejný obstarávateľ poskytne úspešnému uchádzačovi ako podklad pre spracovanie zákazky vlastnú ortofotomapu (RGB, rozlíšenie 2,1 cm/pixel, vo formáte JPG + jgw s orezaním a presahom záujmového územia, rozsah územia cca. 30 Ha) z obdobia 03/2022.

- Verejný obstarávateľ zálohu neposkytuje.

- Prijatá cena zákazky je konečná a nemenná.

- Verejný obstarávateľ môže realizovať zmenu zmluvy počas jej trvania v zmysle § 18 zákona č. 343/2015 Z. z o verejnom obstarávaní a o zmene a doplnení niektorých zákonov v znení neskorších predpisov.

- V prípade ak sa požiadavky na tovar odvolávajú na konkrétnu značku, verejný obstarávateľ pripúšťa ponúknuť ekvivalentný výrobok (ďalej len ekvivalent) za podmienky, že ponúknutý ekvivalent musí mať rovnaké alebo lepšie technické a úžitkové parametre.

- Verejný obstarávateľ môže zrušiť použitý postup zadávania zákazky v zmysle §57 ZVO.

**17. Vysvetlenie výzvy**

V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže záujemca elektronicky požiadať verejného obstarávateľa v systéme JOSEPHINE prostredníctvom záložky „KOMUNIKÁCIA“ o ich vysvetlenie. Záujemca musí svoju žiadosť doručiť verejnému obstarávateľovi dostatočne vopred pred uplynutím lehoty na predkladanie ponúk, tak aby mal verejný obstarávateľ dostatok času na spracovanie a doručenie odpovede všetkým záujemcom. O doručení správy bude záujemca informovaný prostredníctvom notifikačného e-mailu.

**18. Informácie o prípadných aktualizáciách týkajúcich sa zákazky**

Verejný obstarávateľ odporúča uchádzačom, ktorí chcú byť informovaní prostredníctvom notifikačných e-mailov o prípadných aktualizáciách a informáciách týkajúcich sa konkrétnej zákazky, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

Schválila: Ing. Marta Popríková

riaditeľka

Prílohy: Príloha č. 1 – Min. technická špecifikácia požadovaných služieb, prác a zariadení

Príloha č. 2 – Cenová ponuka

Príloha č. 3 – Čestné vyhlásenie

Príloha č. 4 – Návrh Zmluvy o dielo a o poskytnutí licencie

Príloha č. 5 - Objednávkový systém – Základná štruktúra - Objednávka, Cenová kalkulácia